APSTIPRINĀTS

Latvijas Bibliotekāru biedrības

2024. gada 14. februāra valdes sēdē

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LBB valdes priekšsēdētāja Rūta Bokta

**LATVIJAS BIBLIOTEKĀRU BIEDRĪBAS**

**BALVAS GADA BIBLIOTEKĀRS 2023**

**NOLIKUMS**

1. Latvijas Bibliotekāru biedrības (turpmāk – LBB) balvas GADA BIBLIOTEKĀRS 2023 tiek piešķirta par individuāliem sasniegumiem bibliotēku nozarē.
2. Balvas GADA BIBLIOTEKĀRS 2023 mērķis ir izteikt atzinību LBB biedriem, izceļot vispārliecinošāko, aktīvāko un sekmīgāko bibliotekāru sniegumu, kas devis labumu ne tikai lasītājiem un iedzīvotājiem, bet arī spējis iedvesmot citus bibliotekārus un bibliotekāro sabiedrību kopumā.
3. Balva GADA BIBLIOTEKĀRS 2023 tiek piešķirta 1 (vienu) reizi gadā par sniegumu iepriekšējā kalendārā gada laikā (2023. gada 1. janvāris–2023. gada 31. decembris).
4. Pieteikšanās balvai GADA BIBLIOTEKĀRS 2023 tiek izsludināta LBB vietnē [www.bibliotekari.lv](http://www.bibliotekari.lv/).
5. Uz balvu GADA BIBLIOTEKĀRS 2023 var pretendēt LBB individuālie biedri un institucionālo biedru darbinieki.
6. Balvas GADA BIBLIOTEKĀRS 2023 piešķiršanas kritēriji:
   * bibliotēkā un bibliotekārajā darbā ieviestas inovācijas;
   * mērķtiecīgs darbs ne tikai ar bibliotēkas lasītājiem, bet arī vietējo kopienu un pārējo sabiedrību;
   * augstvērtīgu pasākumu organizēšana;
   * interesantu projektu realizācija;
   * veiksmīga sadarbība ar plašu sadarbības partneru loku;
   * radoša un pašaizliedzīga attieksme pret darbu.
7. Balvas GADA BIBLIOTEKĀRS 2023 pieteikuma pamatojums var tikt veidots, izmantojot jebkuru Nolikuma 6. punktā minēto kritēriju. Balvas pretendentam nav jāatbilst visiem kritērijiem, pieteikumu var iesniegt par vienu vai dažiem kritērijiem.
8. Pretendentus balvai GADA BIBLIOTEKĀRS 2023 var izvirzīt jebkura fiziska vai juridiska persona, vai pretendenti var pieteikties paši, aizpildot pieteikumu (pielikums).
9. Pieteikumi, saskaņā ar LBB noteiktajiem termiņiem, tiek iesniegti elektroniski pa e-pastu: [bibliotekarubiedriba@gmail.com](mailto:bibliotekarubiedriba@gmail.com).
10. Pieteikumus izskata, vērtē un par balvas GADA BIBLIOTEKĀRS 2023 piešķiršanu lemj LBB valdes priekšsēdētāja uzrunāta, LBB valdes apstiprināta, no LBB valdes locekļiem un Latvijas bibliotēku nozares pārstāvjiem izveidota komisija. Komisija darbojas, un pieteikumi tiek vērtēti atklātā veidā saskaņā ar šo Nolikumu. Komisijas sēdes tiek protokolētas.
11. Ja nav saņemts neviens pieteikums vai iesniegtie pieteikumi neatbilst Nolikuma prasībām, LBB valde pati drīkst izraudzīt balvas GADA BIBLIOTEKĀRS 2023 laureātu, ievērojot Nolikuma 6. punktā minētos kritērijus.
12. Balvā GADA BIBLIOTEKĀRS 2023 ietilpst atzinības raksts un naudas balva 200 eiro vērtībā.
13. Balva GADA BIBLIOTEKĀRS 2023 tiks pasniegta Latvijas bibliotekāru biedrības konferences “Bibliotēkas un lasīšana” laikā 2024. gada 23. aprīlī Latvijas Nacionālajā bibliotēkā.

Pielikums

**PIETEIKUMS LBB BALVAI GADA BIBLIOTEKĀRS 2023**

**1. Informācija par pretendentu.**

| Vārds, uzvārds |  |
| --- | --- |
| Darba vieta un amats |  |
| E-pasta adrese |  |
| Tālrunis |  |

**2. Informācija par pieteicēju.**

| ☐ | Pretendents pats |  |
| --- | --- | --- |
| ☐ | Cits pieteicējs (vārds, uzvārds vai institūcijas nosaukums; kontaktinformācija) |  |

**3. Pieteikuma pamatojums.**

| Pamatojiet pretendenta atbilstību balvai GADA BIBLIOTEKĀRS 2023.  *Ne vairāk kā 700 vārdu.* |
| --- |
|  |

**4. Atsauksmes.**

| Pieteikumam jāpievieno: | |
| --- | --- |
| ☐ | **divas atsauksmes vēstules**, kas sniedz informāciju par pretendenta veiktajām aktivitātēm un to ietekmi (atsauksmē jābūt norādītai atsauksmes sniedzēja kontaktinformācijai). |